CELEX: 32011R1011
Language: ro
Date: 2011-10-13 00:00:00
Title: Regulamentul (UE) nr. 1011/2011 al Consiliului din 13 octombrie 2011 de modificare a Regulamentului (UE) nr. 442/2011 privind măsuri restrictive având în vedere situația din Siria

14.10.2011   
            
            
               RO
            
            
               Jurnalul Oficial al Uniunii Europene
            
            
               L 269/18
            
         REGULAMENTUL (UE) NR. 1011/2011 AL CONSILIULUI
   din 13 octombrie 2011
   de modificare a Regulamentului (UE) nr. 442/2011 privind măsuri restrictive având în vedere situația din Siria
   CONSILIUL UNIUNII EUROPENE,
   având în vedere Tratatul privind funcționarea Uniunii Europene, în special articolul 215,
   având în vedere Decizia 2011/273/PESC a Consiliului privind măsuri restrictive împotriva Siriei (1),
   având în vedere propunerea comună a Înaltului Reprezentant al Uniunii pentru afaceri externe și politica de securitate și a Comisiei Europene,
   întrucât:
   
               (1)
            
            
               La 9 mai 2011, Consiliul a adoptat Regulamentul (UE) nr. 442/2011 (2) privind măsuri restrictive având în vedere situația din Siria.
            
         
               (2)
            
            
               La 2 septembrie 2011 (3), Consiliul a modificat Regulamentul (UE) nr. 442/2011 pentru a extinde măsurile împotriva Siriei, incluzând o extindere a criteriilor de includere pe listă și o interdicție privind achiziționarea, importul sau transportul de petrol brut din Siria. La 23 septembrie 2011 (4), Consiliul a modificat din nou Regulamentul (UE) nr. 442/2011 în vederea extinderii suplimentare a măsurilor împotriva Siriei pentru a include o interdicție privind investițiile în sectorul petrolului brut, adăugarea de noi nume pe listă și interzicerea livrării de bancnote și monede siriene Băncii Centrale a Siriei.
            
         
               (3)
            
            
               Decizia 2011/684/PESC a Consiliului (5) de modificare a Deciziei 2011/273/PESC prevede adoptarea unei măsuri suplimentare, și anume includerea pe listă a unei noi entități, alături de o derogare care să permită, pe o perioadă limitată, utilizarea fondurilor înghețate primite ulterior de entitatea respectivă în legătură cu finanțarea comerțului cu persoane și entități neincluse pe listă.
            
         
               (4)
            
            
               Măsura respectivă intră în domeniul de aplicare a Tratatului privind funcționarea Uniunii Europene și, în consecință, este necesară o reglementare la nivelul Uniunii pentru punerea sa în aplicare, în special pentru a se asigura aplicarea sa uniformă de către operatorii economici din toate statele membre.
            
         
               (5)
            
            
               Pentru a garanta eficacitatea măsurii prevăzute de prezentul regulament, acesta trebuie să intre în vigoare imediat după publicare,
            
         ADOPTĂ PREZENTUL REGULAMENT:
   Articolul 1
   Regulamentul (UE) nr. 442/2011 se modifică după cum urmează:
   
               1.
            
            
               La articolul 4 alineatele (1) și (2), articolul 5 alineatele (2) și (3) și articolul 6 litera (a), cuvintele „anexa II” se înlocuiesc cu cuvintele „anexele II și IIa”.
            
         
               2.
            
            
               La articolul 7 literele (a) și (c), articolul 9 și articolul 14 alineatul (1), cuvintele „anexa II” se înlocuiesc cu cuvintele „anexa II sau anexa IIa”.
            
         
               3.
            
            
               La articolul 5, alineatul (1) se înlocuiește cu următorul text:
               „(1)   Anexele II și IIa cuprind următoarele:
               
                           (a)
                        
                        
                           anexa II cuprinde o listă a persoanelor fizice și juridice, a entităților și organismelor care, în conformitate cu articolul 4 alineatul (1) din Decizia 2011/273/PESC, au fost identificate de Consiliu ca fiind persoane sau entități răspunzătoare de represiunea violentă împotriva populației civile din Siria, persoane și entități care beneficiază de pe urma regimului sau care sprijină regimul, precum și persoane fizice sau juridice și entități asociate cu acestea, care nu fac obiectul articolului 9a;
                        
                     
                           (b)
                        
                        
                           anexa IIa cuprinde lista entităților care, în conformitate cu articolul 4 alineatul (1) din Decizia 2011/273/PESC, au fost identificate de Consiliu ca fiind entități asociate cu persoanele sau entitățile răspunzătoare de represiunea violentă împotriva populației civile din Siria sau cu persoane și entități care beneficiază de pe urma regimului sau care sprijină regimul, care fac obiectul articolului 9a.”
                        
                     
         
               (4)
            
            
               La articolul 14, alineatul (4) se înlocuiește cu următorul alineat:
               „(4)   Listele din anexele II și IIa se revizuiesc periodic și cel puțin la fiecare 12 luni.”
            
         
               (5)
            
            
               Se introduce următorul articol:
               „Articolul 9a
               Prin derogare de la articolul 4 alineatul (1), o entitate inclusă pe lista din anexa IIa poate efectua, pentru o perioadă de două luni de la data la care a fost desemnată, o plată din fondurile sau resursele economice înghețate care au fost încasate de entitatea respectivă după data la care a fost desemnată, cu condiția ca:
               
                           (a)
                        
                        
                           o astfel de plată să fie exigibilă în baza unui contract comercial; și
                        
                     
                           (b)
                        
                        
                           autoritatea competentă din statul membru relevant să fi stabilit că plata nu va fi primită direct sau indirect de către o persoană sau o entitate inclusă pe listele din anexa II sau anexa IIa.”
                        
                     
         Articolul 2
   Anexa II la Regulamentul (UE) nr. 442/2011 se modifică în conformitate cu anexa II la prezentul regulament.
   Articolul 3
   Textul anexei I la prezentul regulament se introduce ca anexa IIa la Regulamentul (UE) nr. 442/2011.
   Articolul 4
   Textul anexei IV la Regulamentul (UE) nr. 442/2011 se înlocuiește cu anexa III la prezentul regulament.
   Articolul 5
   Prezentul regulament intră în vigoare la data publicării în Jurnalul Oficial al Uniunii Europene.
   
      Prezentul regulament este obligatoriu în toate elementele sale și se aplică direct în toate statele membre.
      Adoptat la Bruxelles, 13 octombrie 2011.
      
         
            Pentru Consiliu
         
         
            Președintele
         
         M. DOWGIELEWICZ
      
   
   
      (1)  JO L 121, 10.5.2011, p. 11.
   
      (2)  JO L 121, 10.5.2011, p. 1.
   
      (3)  Regulamentul (UE) nr. 878/2011 al Consiliului (JO L 228, 3.9.2011, p. 1).
   
      (4)  Regulamentul (UE) nr. 950/2011 al Consiliului (JO L 247, 24.9.2011, p. 3).
   
      (5)  A se vedea pagina 33 din prezentul Jurnal Oficial.
   
      ANEXA I
      
         
            „ANEXA IIa
            
               Lista entităților menționate la articolele 4 și 5
            
            
               Entități
            
            
                         
                     
                     
                        Denumire
                     
                     
                        Informații de identificare
                     
                     
                        Motive
                     
                     
                        Data includerii pe listă
                     
                  
                        1.
                     
                     
                        Banca Comercială a Siriei
                     
                     
                        
                                    —
                                 
                                 
                                    Filiala Damasc, P.O. Box 2231, Moawiya St., Damasc, Siria;- P.O. Box 933, Yousef Azmeh Square, Damasc, Siria;
                                 
                              
                                    —
                                 
                                 
                                    Filiala Alep, P.O. Box 2, Kastel Hajjarin St., Alep, Siria;
                                 
                              SWIFT/BIC CMSY SY DA; toate birourile la nivel mondial [NPWMD]
                        Website: http:/cbs-bank.sy/En-index.php
                        Tel: +963 11 2218890
                        Fax: +963 11 2216975
                        management general: dir.cbs@mail.sy
                     
                     
                        Bancă deținută de stat, care furnizează sprijin financiar regimului.
                     
                     
                        13.10.2011”
                     
                  
      
   
   
      ANEXA II
      În anexa II la Regulamentul (UE) nr. 442/2011, rubricile pentru Emad GHRAIWATI, Tarif AKHRAS și Issam ANBOUBA se înlocuiesc cu următoarele rubrici:
      
         
                     „Nume
                  
                  
                     Informații de identificare (data nașterii, locul nașterii …)
                  
                  
                     Motive
                  
                  
                     Data includerii pe listă
                  
               
                     Emad GHRAIWATI
                  
                  
                     Data nașterii: martie 1959;
                     Locul nașterii: Damasc, Siria
                  
                  
                     Președintele Camerei de Industrie din Damasc (Zuhair Ghraiwati Sons). Sprijină regimul sirian din punct de vedere economic.
                  
                  
                     2.9.2011
                  
               
                     Tarif AKHRAS
                  
                  
                     Data nașterii: 1949;
                     Locul nașterii: Homs, Siria
                  
                  
                     Fondatorul grupului Akhras (mărfuri, comerț, prelucrare și logistică), Homs. Sprijină regimul sirian din punct de vedere economic.
                  
                  
                     2.9.2011
                  
               
                     Issam ANBOUBA
                  
                  
                     Data nașterii: 1949;
                     Locul nașterii: Lattakia, Siria
                  
                  
                     Președintele Issam Anbouba Est. pentru agroindustrie. Sprijină regimul sirian din punct de vedere economic.
                  
                  
                     2.9.2011”
                  
               
   
   
      ANEXA III
      
         
            „ANEXA IV
            
               Lista produselor petroliere
            
            
                        
                           Codul SA
                        
                     
                     
                        
                           Descriere
                        
                     
                  
                        2709 00
                     
                     
                        Uleiuri brute din petrol sau din minerale bituminoase.
                     
                  
                        2710
                     
                     
                        Uleiuri din petrol sau uleiuri din minerale bituminoase, altele decât uleiurile brute; preparatele nedenumite și necuprinse în altă parte, care conțin în greutate minimum 70 % uleiuri din petrol sau din minerale bituminoase și pentru care aceste uleiuri constituie elementele de bază; deșeuri de ulei (cu excepția faptul că, în Siria, cumpărarea kerosenului pentru avioane codul CN 2710 19 21 nu este interzisă cu condiția ca acesta să fie destinat și utilizat exclusiv în scopul continuării operațiunii de zbor a aeronavei în care este încărcat).
                     
                  
                        2712
                     
                     
                        Vaselină; ceară de parafină, ceară de petrol microcristalină, ceară din praf de cărbune (slack wax), ozocherită, ceară de lignit, ceară de turbă, alte tipuri de ceară minerală și produse similare obținute prin sinteză sau prin alte procedee, chiar colorate.
                     
                  
                        2713
                     
                     
                        Cocs de petrol, bitum de petrol și alte reziduuri de uleiuri din petrol sau din minerale bituminoase.
                     
                  
                        2714
                     
                     
                        Bitumuri și asfalturi, naturale; șisturi și nisipuri bituminoase; asfaltiți și roci asfaltice.
                     
                  
                        2715 00 00
                     
                     
                        Amestecuri bituminoase pe bază de asfalt natural sau de bitum natural, de bitum de petrol, de gudron mineral sau de smoală de gudron mineral (de exemplu, mastic bituminos, cut-backs).”